ধর্মঘটে  শুনশান  মহানগর। বিক্ষিপ্ত সংঘর্ষ। রাস্তায় নামেনি বেসরকারি বাস। হাতে গোনা গুটিকয়েক সরকারি বাসে যাত্রীর দেখা নেই। মাথা বাঁচাতে হেলমেট পরেই বাস চালালেন সরকারি বাসের চালকরা। আর পুলিস? কখনও ট্যাক্সিচালককে ধমক তো কখনও যাত্রীদের বাসে তুলতে কন্ডাক্টরের ভূমিকায় খাঁকি উর্দিধারীরা।
 ব্যুরো: ধর্মঘটে  শুনশান  মহানগর। বিক্ষিপ্ত সংঘর্ষ। রাস্তায় নামেনি বেসরকারি বাস। হাতে গোনা গুটিকয়েক সরকারি বাসে যাত্রীর দেখা নেই। মাথা বাঁচাতে হেলমেট পরেই বাস চালালেন সরকারি বাসের চালকরা। আর পুলিস? কখনও ট্যাক্সিচালককে ধমক তো কখনও যাত্রীদের বাসে তুলতে কন্ডাক্টরের ভূমিকায় খাঁকি উর্দিধারীরা। যাদবপুর
সকাল থেকেই রাস্তায় বেসরকারি বাসের সংখ্যা কম। মাথা বাঁচাতে হেলমেট পরে বাস চালালেন সরকারি বাসের চালকরা। ফাঁকা বাসের তত্ত্ব অবশ্য মানতেই চাইলেন না মন্ত্রী অরূপ বিশ্বাস। শ্যামবাজার
বেহালা-শকুন্তলা পার্ক থেকে কলকাতা স্টেশন পর্যন্ত চলে S45 রুটের বাস। বারাকপুর-হাওড়া S32 রুটের বাস চলেছে শ্যামবাজার পর্যন্ত শাটল হয়ে। প্রশ্ন করলে কন্ডাক্টরের জবাব, তাঁকে এমনই নির্দেশ দেওয়া হয়েছে। হাজরা
হাজরা  মুখ্যমন্ত্রীর খাসতালুক।  আঁটোসাঁটো নিরাপত্তায় মুড়ে ফেলা হয় গোটা এলাকা। যদিও, তার পরও নজরে আসেনি স্বাভাবিক জনজীবনের ছবি। বাস-ট্যাক্সি-অটো হাতে গোনা।